CELEX: 62012TN0345
Language: sk
Date: 2012-08-03 00:00:00
Title: Vec T-345/12: Žaloba podaná 3. augusta 2012 — Akzo Nobel a i./Komisia

29.9.2012   
            
            
               SK
            
            
               Úradný vestník Európskej únie
            
            
               C 295/29
            
         Žaloba podaná 3. augusta 2012 — Akzo Nobel a i./Komisia
   (Vec T-345/12)
   2012/C 295/53
   Jazyk konania: angličtina
   
      Účastníci konania
   
   
      Žalobkyne: Akzo Nobel NV (Amsterdam, Holandsko), Akzo Nobel Chemicals Holding AB (Nacka, Švédsko) a Eka Chemicals AB (Bohus, Švédsko) (v zastúpení: C. Swaak a R. Wesseling, advokáti)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil v celom rozsahu alebo čiastočne rozhodnutie Komisie C(2012) 3533 final z 24. mája 2012, ktorým sa zamieta žiadosť o dôverné zaobchádzanie podaná v rámci veci COMP/38.620 — Peroxid vodíka a perboritan,
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyne uvádzajú tri hlavné žalobné dôvody a dva subsidiárne žalobné dôvody.
   
               1.
            
            
               Prvý žalobný dôvod je založený na skutočnosti, že Komisia porušila povinnosť odôvodnenia a právo žalobcov na dobrú správu vecí verejných v súlade s článkom 296 ZFEÚ a článkom 41 Charty základných práv Európskej únie.
            
         
               2.
            
            
               Druhý žalobný dôvod je založený na skutočnosti, že zverejnením verzie rozhodnutia o peroxide vodíka, ktorá nemá dôverný charakter, je porušená povinnosť mlčanlivosti Komisie podľa článku 339 ZFEÚ vykonávaná nariadením č. 1/2003 (1), nariadením č. 773/2004 (2) a oznámeniami Komisie o zhovievavosti z roku 2002 a 2006 (3).
            
         
               3.
            
            
               Tretí žalobný dôvod je založený na skutočnosti, že zverejnením verzie rozhodnutia o peroxide vodíka, ktorá nemá dôverný charakter a ktorá obsahuje informácie pochádzajúce zo žiadostí žalobcov o zhovievavosť, sú porušené zásady právnej istoty a legitímnej dôvery žalobcov a právo na dobrú správu vecí verejných podľa článku 41 Charty základných práv Európskej únie.
            
         
               4.
            
            
               Štvrtý žalobný dôvod uplatniteľný v rozsahu, v akom môže byť rozhodnutie Komisie považované za rozhodnutie, ktoré umožňuje prístup k niektorým informáciám na základe nariadenia o transparentnosti (4), je založený na skutočnosti, že Komisia porušila svoju povinnosť odôvodnenia a právo na dobrú správu vecí verejných v súlade s článkom 296 ZFEÚ a článkom 41 Charty základných práv Európskej únie.
            
         
               5.
            
            
               Piaty žalobný dôvod uplatniteľný v rozsahu, v akom môže byť rozhodnutie Komisie považované za rozhodnutie, ktoré umožňuje prístup k niektorým informáciám na základe nariadenia o transparentnosti, je založený na skutočnosti, že zverejnením verzie rozhodnutia o peroxide vodíka, ktorá nemá dôverný charakter, je porušené uvedené nariadenie.
            
         
      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, s. 1; Mim. vyd. 08/002, s. 205).
   
      (2)  Nariadenie Komisie (ES) č. 773/2004 zo 7. apríla 2004, ktoré sa týka vedenia konania Komisiou podľa článkov 81 a 82 Zmluvy o založení ES (Ú. v. EÚ L 123, s. 18; Mim. vyd. 08/003, s. 81).
   
      (3)  Oznámenie Komisie o oslobodení od pokút a znížení pokút v prípadoch kartelov (Ú. v. ES C 45, s. 3; Mim. vyd. 08/002 s. 155).
   Oznámenie Komisie o oslobodení od pokút a znížení pokút v kartelových prípadoch (Ú. v. EÚ C 298, s. 17).
   
      (4)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).